CELEX: 32009D0109
Language: lv
Date: 2009-02-09 00:00:00
Title: 2009/109/EK: Komisijas Lēmums ( 2009. gada 9. februāris) par pagaidu eksperimenta organizēšanu, paredzot dažas atkāpes attiecībā uz tirdzniecību ar sēklu maisījumiem, ko paredzēts izmantot kā lopbarības augus saskaņā ar Padomes Direktīvu 66/401/EEK, lai noteiktu, vai dažas Padomes Direktīvās 66/401/EEK, 66/402/EEK, 2002/55/EK vai 2002/57/EK neuzskaitītas sugas atbilst prasībām iekļaušanai Direktīvas 66/401/EEK 2. panta 1. punkta A daļā (izziņots ar dokumenta numuru K(2009) 724) (Dokuments attiecas uz EEZ)

11.2.2009   
            
            
               LV
            
            
               Eiropas Savienības Oficiālais Vēstnesis
            
            
               L 40/26
            
         
      KOMISIJAS LĒMUMS
   
   (2009. gada 9. februāris)
   par pagaidu eksperimenta organizēšanu, paredzot dažas atkāpes attiecībā uz tirdzniecību ar sēklu maisījumiem, ko paredzēts izmantot kā lopbarības augus saskaņā ar Padomes Direktīvu 66/401/EEK, lai noteiktu, vai dažas Padomes Direktīvās 66/401/EEK, 66/402/EEK, 2002/55/EK vai 2002/57/EK neuzskaitītas sugas atbilst prasībām iekļaušanai Direktīvas 66/401/EEK 2. panta 1. punkta A daļā
   (izziņots ar dokumenta numuru K(2009) 724)
   (Dokuments attiecas uz EEZ)
   (2009/109/EK)
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 1966. gada 14. jūnija Direktīvu 66/401/EEK par lopbarības augu sēklu tirdzniecību (1) un jo īpaši tās 13.a pantu,
   tā kā:
   
               (1)
            
            
               Lauksaimnieku tradicionālās zināšanas kopā ar jaunākajiem pētniecības rezultātiem liecina, ka lopbarības ražošanā ir vērts pievērst uzmanību dažām Padomes Direktīvās 66/401/EEK, 66/402/EEK (2), 2002/55/EK (3) vai 2002/57/EK (4) (turpmāk tekstā – “spēkā esošie tiesību akti”) neminētām Leguminosae un Plantago lanceolata sugām, īpaši, ja tās izmanto maisījumos ar sugām, ko aptver spēkā esošie tiesību akti, jo tas ļauj visu gadu ēdināt lopus ar līdzsvarotu barību, vienlaikus palīdzot atveseļot augsni, kas nav aramzeme, vai mazāk auglīgu sējas platību augsni. Tādas sugas ir: Biserrula pelecinus, Lotus glaber, Lotus uliginosus, Medicago italica, Medicago littoralis, Medicago murex, Medicago polymorpha, Medicago rugosa, Medicago scutelatta, Medicago truncatula, Ornithopus compressus, Ornithopus sativus, Plantago lanceolata, Trifolium fragiferum, Trifolium glanduliferum, Trifolium hirtum, Trifolium michelianum, Trifolium squarrosum, Trifolium subterraneum, Trifolium vesiculosum un Vicia benghalensis (turpmāk tekstā – “1. apsvērumā minētās sugas”).
            
         
               (2)
            
            
               Saskaņā ar Direktīvas 66/401/EEK 13. panta 1. punkta otro ievilkumu sēklu maisījumos, kas paredzēti izmantošanai lopbarības augiem, Kopienā var tirgot tikai spēkā esošajos tiesību aktos uzskaitītu augu sugu sēklas, izņemot Direktīvas 2002/53/EK (5) 4. panta 2. punktā minētās šķirnes. Nepastāvot iespējai laist tirgū maisījumus, kas satur 1. apsvērumā minēto sugu sēklas, lauksaimniekiem, kuri vēlas izmantot šīs sugas, nākas tās transportēt un sēt kā atsevišķas sugas vai dažos gadījumos gatavot maisījumus saimniecībās pašiem, bet tas prasa papildu izmaksas un darbu. Tā kā maisījumus negatavo speciālisti, pieaug arī risks, ka tajos iekļauto dažādo sugu sadalījums uz lauka būs nevienmērīgs.
            
         
               (3)
            
            
               Lai 1. apsvērumā minētās sugas varētu tirgot šādos maisījumos, būtu jāgroza Direktīvas 66/401/EEK 2. panta 1. punkta A daļa, iekļaujot tajā šīs sugas.
            
         
               (4)
            
            
               Lai lemtu par šādu Direktīvas 66/401/EEK 2. panta 1. punkta A daļas grozīšanu, jāiegūst informācija par tādu maisījumu tirdzniecību, kuri satur 1. apsvērumā minētās sugas. Īpaši jānoskaidro, vai, izmantojot šīs sugas maisījumos, oficiālās pēckontrolēs ir iespējams apstiprināt, ka katras uz paciņas marķējuma norādītās sastāvdaļas procentuālais daudzums atbilst maisījuma sastāvam, un pārbaudīt, vai vienas partijas maisījumi visās tirgū laistajās paciņās ir viendabīgi. Trūkstot šai informācijai, patērētāji nevarētu būt droši, ka 1. apsvērumā minētās sugas saturošos maisījumos esošās sēklas dos augstvērtīgus rezultātus.
            
         
               (5)
            
            
               Tādēļ ir lietderīgi organizēt pagaidu eksperimentu, lai pārbaudītu, vai 1. apsvērumā minētās sugas atbilst prasībām iekļaušanai Direktīvas 66/401/EEK 2. panta 1. punkta A daļā.
            
         
               (6)
            
            
               Eksperimentā iesaistītās dalībvalstis attiecībā uz 1. apsvērumā minētajām sugām būtu jāatbrīvo no Direktīvas 66/401/EEK 13. panta 1. punkta otrajā ievilkumā izklāstītajiem pienākumiem. Tām būtu jāļauj laist tirgū šīs sugas saturošus maisījumus, ievērojot zināmus nosacījumus.
            
         
               (7)
            
            
               Ir lietderīgi paredzēt īpašas 1. apsvērumā minēto sugu sertifikācijas prasības, lai nodrošinātu, ka visās iesaistītajās dalībvalstīs šo sugu sēklas atbilst vienādām prasībām. Šo prasību pamatā būtu jābūt nosacījumiem, kas izklāstīti Ekonomiskās sadarbības un attīstības organizācijas (ESAO) šķirņu sertifikācijas sistēmā vai starptautiskā tirdzniecībā esošu sēklu kontroles sistēmā (turpmāk tekstā – “ESAO sistēmas”) vai tās dalībvalsts standartos, kurā sēklas ražotas.
            
         
               (8)
            
            
               Papildus vispārīgajiem nosacījumiem, kas paredzēti Komisijas 2004. gada 20. aprīļa Lēmumā 2004/371/EK par nosacījumiem attiecībā uz rupjās lopbarības augiem paredzēto sēklu maisījumu laišanu tirgū (6), būtu jāparedz īpaši eksperimentālo maisījumu tirdzniecības nosacījumi. Šiem nosacījumiem būtu jānodrošina, ka tiks iegūta eksperimenta novērtēšanai pietiekama informācija. Tādēļ jāparedz marķēšanas, uzraudzības un ziņošanas noteikumi.
            
         
               (9)
            
            
               Ievērojot, ka šajā lēmumā paredzētais pasākums ir eksperimentāls, būtu jānosaka maksimālais tirgū laižamo sēklu maisījumu daudzums, turklāt jāņem vērā, ka, izmantojot pastāvošās iekārtas, būs jātestē dažādi maisījumi.
            
         
               (10)
            
            
               Lai dalībvalstis varētu būt drošas, ka maksimālais daudzums nav pārsniegts, uzņēmumiem, kas gatavojas ražot šādus sēklu maisījumus, būtu jāpaziņo plānotie ražošanas apjomi attiecīgajām dalībvalstīm. Ņemot vērā, ka būs jātestē dažādi maisījumi, nepārsniedzot maksimālo daudzumu, dalībvalstīm būtu jādod iespēja vajadzības gadījumā aizliegt sēklu maisījumu tirdzniecību.
            
         
               (11)
            
            
               Lai piegādātāji varētu ražot un laist tirgū pietiekamu daudzumu sēklu un lai kompetentās iestādes varētu šo materiālu pārbaudīt un iegūt ziņojuma sagatavošanai pietiekamu un salīdzināmu informāciju, eksperimentam būtu jāturpinās vismaz piecas tirgus sezonas.
            
         
               (12)
            
            
               Šajā lēmumā paredzētie pasākumi ir saskaņā ar Lauksaimniecības, dārzkopības un mežsaimniecības sēklu un pavairošanas materiāla pastāvīgās komitejas atzinumu,
            
         IR PIEŅĒMUSI ŠO LĒMUMU.
   1. pants
   Priekšmets
   Ar šo lēmumu Kopienas mērogā organizē pagaidu eksperimentu ar mērķi novērtēt, vai sugas Biserrula pelecinus, Lotus glaber, Lotus uliginosus, Medicago italica, Medicago littoralis, Medicago murex, Medicago polymorpha, Medicago rugosa, Medicago scutelatta, Medicago truncatula, Ornithopus compressus, Ornithopus sativus, Plantago lanceolata, Trifolium fragiferum, Trifolium glanduliferum, Trifolium hirtum, Trifolium michelianum, Trifolium squarrosum, Trifolium subterraneum, Trifolium vesiculosum un Vicia benghalensis (turpmāk tekstā – “1. pantā minētās sugas”) var tirgot kā sēklu maisījumus vai sēklu maisījumos, lai lemtu, vai dažas vai visas šīs sugas būtu iekļaujamas Direktīvas 66/401/EEK 2. panta 1. punkta A daļas rupjās lopbarības augu sarakstā.
   2. pants
   Dalībvalstu piedalīšanās
   Eksperimentā drīkst piedalīties ikviena dalībvalsts.
   Dalībvalstis, kas nolemj piedalīties eksperimentā (turpmāk tekstā – “iesaistītās dalībvalstis”), attiecīgi informē Komisiju.
   Dalībvalstis jebkurā laikā drīkst pārtraukt dalību eksperimentā, attiecīgi informējot Komisiju.
   3. pants
   Atbrīvojums
   1.   Piedaloties eksperimentā, atbilstoši 4. un 5. pantā paredzētajiem nosacījumiem ir ļauts laist tirgū maisījumus, kas satur 1. pantā minētās sugas, neatkarīgi no tā, vai tajos ir vai nav Direktīvās 66/401/EEK, 66/402/EEK, 2002/55/EK vai 2002/57/EK uzskaitītās sugas.
   2.   Iesaistītās dalībvalstis ir atbrīvotas no Direktīvas 66/401/EEK 13. panta 1. punkta otrajā ievilkumā paredzētajiem pienākumiem.
   4. pants
   Nosacījumi attiecībā uz 1. pantā minēto sugu sēklām
   Lēmuma 1. pantā minēto sugu sēklas atbilst šādiem nosacījumiem:
   
               a)
            
            
               tās ir dalībvalstu valsts katalogos vai sēklu sertifikācijai atbilstīgu šķirņu ESAO sarakstā uzskaitītu šķirņu sēklas;
            
         
               b)
            
            
               tās ir sertificētas saskaņā ar I pielikumu;
            
         
               c)
            
            
               tās atbilst II pielikuma 1. punktā izklāstītajiem nosacījumiem.
            
         5. pants
   Nosacījumi attiecībā uz eksperimentālajiem maisījumiem
   Papildus Lēmumā 2004/371/EK paredzētajiem nosacījumiem eksperimentālie maisījumi atbilst II pielikuma 2. punktā izklāstītajiem nosacījumiem.
   6. pants
   Daudzuma ierobežojumi
   1.   Iesaistītās dalībvalstis gādā, lai eksperimentālajos maisījumos izmantojamo sēklu kopējais daudzums nepārsniegtu 1 000 tonnu gadā.
   2.   Iesaistītās dalībvalstis gādā, lai uzņēmumi paziņotu plānotos sēklu maisījumu ražošanas apjomus Direktīvas 66/401/EEK IV pielikuma A daļas I iedaļas c) apakšpunkta 2. punktā minētajai iestādei.
   Dalībvalsts drīkst aizliegt laist tirgū sēklu maisījumu, ja uzskata, ka saskaņā ar eksperimenta mērķi nav lietderīgi laist tirgū attiecīgā sēklu maisījuma papildu daudzumu. Dalībvalsts nekavējoties informē iesaistīto uzņēmumu vai uzņēmumus.
   7. pants
   Uzraudzība
   Eksperimentu uzrauga Direktīvas 66/401/EEK IV pielikuma A daļas I iedaļas c) apakšpunkta 2. punktā minētās iesaistīto dalībvalstu iestādes.
   8. pants
   Ziņošanas pienākumi
   1.   Līdz nākamā gada 31. martam iesaistītās dalībvalstis iesniedz Komisijai un pārējām dalībvalstīm ikgadēju ziņojumu, kurā ir iekļauts eksperimentālajos maisījumos izmantoto sugu saraksts un norādīts katra maisījuma tirgū laistais daudzums. Dalībvalstis drīkst iekļaut ziņojumā jebkādu citu būtisku informāciju.
   2.   Eksperimenta beigās un katrā ziņā, beidzot dalību eksperimentā, iesaistītās dalībvalstis līdz nākamā gada 31. martam iesniedz Komisijai un pārējām dalībvalstīm ziņojumu, kurā ir iekļauta II pielikuma 3. punktā minētā informācija. Ziņojumā dalībvalstis drīkst iekļaut jebkādu citu informāciju, ko tās atbilstoši eksperimenta mērķim uzskata par būtisku.
   9. pants
   Laikposms
   Eksperiments sākas 2009. gada 1. jūnijā un beidzas 2014. gada 31. maijā.
   10. pants
   Adresāti
   Lēmums ir adresēts dalībvalstīm.
   
      Briselē, 2009. gada 9. februārī
      
         
            Komisijas vārdā —
         
            Komisijas locekle
         
         Androulla VASSILIOU
         
      
   
   
      (1)  OV 125, 11.07.1966., 2298./66. lpp.
   
      (2)  OV 125, 11.07.1966., 2309./66. lpp.
   
      (3)  OV L 193, 20.7.2002., 33. lpp.
   
      (4)  OV L 193, 20.7.2002., 74. lpp.
   
      (5)  OV L 193, 20.7.2002., 1. lpp.
   
      (6)  OV L 116, 22.4.2004., 39. lpp.
   
      I PIELIKUMS
      LĒMUMA 1. PANTĀ MINĒTĀS SUGAS UN TO SERTIFIKĀCIJAS NOSACĪJUMI
      
                  Sugas
               
               
                  Minimālā dīgtspēja
                  (% no tīrām sēklām (1))
               
               
                  Minimālā analītiskā tīrība
                  (svara %)
               
               
                  Maksimālais citu augu sugu sēklu saturs
                  (svara %)
               
               
                  Maksimālais citu augu sugu sēklu saturs 7. slejā norādītā svara paraugā
               
               
                  Maksimālais partijas svars
                  (tonnās)
               
               
                  Minimālais partijas parauga svars
                  (gramos)
               
            
                  1
               
               
                  2
               
               
                  3
               
               
                  4
               
               
                  5
               
               
                  6
               
               
                  7
               
            
                  
                     Biserrula pelecinus
                  
               
               
                  70 (ieskaitot cietās sēklas)
               
               
                  98
               
               
                  0,5
               
               
                  
                      (3)
                      (4)
                      (5)
                  
               
               
                  10
               
               
                  30
               
            
                  
                     Lotus uliginosus
                  
               
               
                  75 (40)
               
               
                  97
               
               
                  0,5
               
               
                  
                      (3)
                      (4)
                      (5)
                  
               
               
                  10
               
               
                  25
               
            
                  
                     Lotus glaber
                  
               
               
                  75 (40)
               
               
                  97
               
               
                  0,5
               
               
                  
                      (3)
                      (4)
                      (5)
                  
               
               
                  10
               
               
                  30
               
            
                  
                     Medicago murex
                  
               
               
                  70 (30)
               
               
                  98
               
               
                  2,0
               
               
                  
                      (3)
                      (4)
                      (5)
                  
               
               
                  10
               
               
                  50
               
            
                  
                     Medicago polymorpha
                  
               
               
                  70 (30)
               
               
                  98
               
               
                  2,0
               
               
                  
                      (3)
                      (4)
                      (5)
                  
               
               
                  10
               
               
                  70
               
            
                  
                     Medicago rugosa
                  
               
               
                  70 (20)
               
               
                  98
               
               
                  2,0
               
               
                  
                      (3)
                      (4)
                      (5)
                  
               
               
                  10
               
               
                  180
               
            
                  
                     Medicago scutellata
                  
               
               
                  70
               
               
                  98
               
               
                  2,0
               
               
                  
                      (3)
                      (4)
                      (5)
                  
               
               
                  10
               
               
                  400
               
            
                  
                     Medicago italica
                  
               
               
                  70 (20)
               
               
                  98
               
               
                  2,0
               
               
                  
                      (3)
                      (4)
                      (5)
                  
               
               
                  10
               
               
                  100
               
            
                  
                     Medicago littoralis
                  
               
               
                  70
               
               
                  98
               
               
                  2,0
               
               
                  
                      (3)
                      (4)
                      (5)
                  
               
               
                  10
               
               
                  70
               
            
                  
                     Medicago truncatula
                  
               
               
                  70 (20)
               
               
                  98
               
               
                  2,0
               
               
                  
                      (3)
                      (4)
                      (5)
                  
               
               
                  10
               
               
                  100
               
            
                  
                     Ornithopus compressus
                  
               
               
                  75 (ieskaitot cietās sēklas)
               
               
                  90
               
               
                  1,0
               
               
                  
                      (3)
                      (4)
                      (5)
                  
               
               
                  10
               
               
                  120
               
            
                  
                     Ornithopus sativus
                  
               
               
                  75 (ieskaitot cietās sēklas)
               
               
                  90
               
               
                  1,0
               
               
                  
                      (3)
                      (4)
                      (5)
                  
               
               
                  10
               
               
                  90
               
            
                  
                     Plantago lanceolata
                  
               
               
                  75
               
               
                  85
               
               
                  1,5
               
               
                  
                      (3)
                      (4)
                      (5)
                  
               
               
                  5
               
               
                  20
               
            
                  
                     Trifolium fragiferum
                  
               
               
                  70
               
               
                  98
               
               
                  1,0
               
               
                  
                      (3)
                      (4)
                      (5)
                  
               
               
                  10
               
               
                  40
               
            
                  
                     Trifolium glanduliferum
                  
               
               
                  70 (30)
               
               
                  98
               
               
                  1,0
               
               
                  
                      (3)
                      (4)
                      (5)
                  
               
               
                  10
               
               
                  20
               
            
                  
                     Trifolium hirtum
                  
               
               
                  70
               
               
                  98
               
               
                  1,0
               
               
                  
                      (3)
                      (4)
                      (5)
                  
               
               
                  10
               
               
                  70
               
            
                  
                     Trifolium. michelianum
                  
               
               
                  75 (30)
               
               
                  98
               
               
                  1,0
               
               
                  
                      (3)
                      (4)
                      (5)
                  
               
               
                  10
               
               
                  25
               
            
                  
                     Trifolium squarrosum
                  
               
               
                  75 (20)
               
               
                  97
               
               
                  1,5
               
               
                  
                      (3)
                      (4)
                      (5)
                  
               
               
                  10
               
               
                  150
               
            
                  
                     Trifolium subterraneum
                  
               
               
                  80 (40)
               
               
                  97
               
               
                  0,5
               
               
                  
                      (3)
                      (4)
                      (5)
                  
               
               
                  10
               
               
                  250
               
            
                  
                     Trifolium vesiculosum
                  
               
               
                  70 (ieskaitot cietās sēklas)
               
               
                  98
               
               
                  1,0
               
               
                  
                      (3)
                      (4)
                      (5)
                  
               
               
                  10
               
               
                  100
               
            
                  
                     Vicia benghalensis
                  
               
               
                  80 (20)
               
               
                  97 (2)
                  
               
               
                  1,0
               
               
                  
                      (3)
                      (4)
                      (5)
                  
               
               
                  20
               
               
                  1 000
               
            
         (1)  Cietās sēklas līdz maksimālajam norādītajam daudzumam uzskata par dīgtspējīgām.
      
         (2)  Ja Vicia pannonica, Vicia villosa vai radniecīgu kultivētu sugu sēklu kopējais daudzums citās attiecīgās sugās nepārsniedz 6 % svara, to neuzskata par piemaisījumu.
      
         (3)  Avena fatua un Avena sterilis sēklu norādītā svara paraugā nav.
      
         (4)  Vienas Cuscuta spp. sēklas klātbūtni paraugā, kas divreiz lielāks par norādīto svaru, neuzskata par piemaisījumu, ja Cuscuta spp. sēklu nav otrā paraugā, kas divreiz lielāks par norādīto svaru.
      
         (5)  Rumex spp. sēklu skaits norādītā svara paraugā nepārsniedz 10, izņemot Rumex acetosella un Rumex maritimus sēklas.
   
   
      II PIELIKUMS
      EKSPERIMENTA NOSACĪJUMI
      1.   Nosacījumi attiecībā uz 1. pantā minēto sugu sēklām:
      
                  a)
               
               
                  ja ESAO sistēmas aptver attiecīgās sugas, pārbaudes uz vietas veic saskaņā ar šīm sistēmām, bet citkārt saskaņā ar tās dalībvalsts valsts standartiem, kurā sēklas ražo;
               
            
                  b)
               
               
                  dalībvalstis gādā, lai pirms sēklu maisīšanas oficiāli vai oficiālā uzraudzībā notiktu visu sēklu partiju pārbaudes uz vietas, paraugu ņemšana un sēklu analīze saskaņā ar Direktīvu 66/401/EEK.
               
            2.   Nosacījumi attiecībā uz eksperimentālajiem maisījumiem:
      
                  a)
               
               
                  eksperimentālo sēklu maisījumu partiju sēklu paraugus izlases veidā ņem oficiāli sēklu paraugu ņēmēji. Šos paraugus izmanto kā kontrolparaugus, lai saskaņā ar Lēmuma 2004/371/EK 4. pantu pārbaudītu eksperimentālo maisījumu sastāvu.
                  Saskaņā ar Lēmuma 2004/371/EK 4. pantu veiktās paraugu ņemšanas un pārbaužu līmenis un intensitāte ir piemēroti eksperimenta mērķiem;
               
            
                  b)
               
               
                  papildus informācijai, kas sniedzama saskaņā ar Direktīvas 66/401/EEK un Lēmuma 2004/371/EK prasībām, oficiālajā etiķetē iekļauj šādu informāciju:
                  
                              i)
                           
                           
                              eksperimentālo maisījumu sastāvā iekļauto visu 1. pantā minēto sugu (tostarp attiecīgos gadījumos šķirņu) botāniskos nosaukumus;
                           
                        
                              ii)
                           
                           
                              procentuālo sastāvu, t. i., dažādo sastāvdaļu svara procentus, norādot 1. pantā minētās sugas un attiecīgos gadījumos šķirnes;
                           
                        
                              iii)
                           
                           
                              atsauci uz šo lēmumu.
                           
                        Ja i) un ii) daļā minētā informācija uz oficiālās etiķetes nav salasāma, eksperimentālo maisījumu var laist tirgū ar maisījuma nosaukumu, ar noteikumu, ka i) un ii) daļā minētā informācija ir rakstveidā paziņota pircējam un oficiāli reģistrēta.
               
            3.   Reģistrējamā informācija:
      
                  a)
               
               
                  eksperimentālo maisījumu sastāvā izmantoto sugu (tostarp attiecīgos gadījumos šķirņu) nosaukumi;
               
            
                  b)
               
               
                  katra atļautajā laikposmā tirgū laistā eksperimentālā sēklu maisījuma daudzums un dalībvalsts, kurai sēklu maisījums bija paredzēts;
               
            
                  c)
               
               
                  tirgū laisto eksperimentālo maisījumu sastāvs;
               
            
                  d)
               
               
                  lēmuma 1. pantā minēto sugu sertificēšanā izmantotās procedūras (standarti) (ESAO sistēmas vai valsts standarti);
               
            
                  e)
               
               
                  lēmuma 1. pantā minēto sugu sertificēšanā izmantoto uz vietas veikto pārbaužu un laboratorijas testu rezultāti, ja testēšanu veic dalībvalstīs;
               
            
                  f)
               
               
                  informācija par importu saskaņā ar ESAO sistēmām, jo īpaši attiecībā uz eksperimentālo maisījumu daudzumu, sastāvu, izcelsmes valsti un marķējumu;
               
            
                  g)
               
               
                  saskaņā ar 2. punkta a) un b) apakšpunktu veiktās kontrolparaugu testēšanas rezultāti;
               
            
                  h)
               
               
                  rentabilitātes analīze, ko izmanto, lai atbalstītu vai neatbalstītu eksperimenta mērķi.